Ensame Nacionalista Astur

ENSAME NACIONALISTA ASTUR (ENA) 200px Fundación 17 de setiembre de 1982 Disolución 1988Sede C/ Valentin Masip, 3. 3u D - Uviéu (Asturies)Ideoloxía política Nacionalista asturiana y Socialista<noinclude>

L'Ensame Nacionalista Astur (ENA) foi un partíu políticu asturianu, nacionalista d'Izquierda. 

Perfaese en 1982 tres el desaniciu, en 1981, del Conceyu Nacionalista Astur (CNA) primer partíu nacionalista asturianu, asitiáu nun denomáu nacionalismu revolucionariu. L'ENA continuará nesa llinia ideolóxica d'izquierda radical, reivindicando'l socialismu autoxestionariu como modelu de sociedá.

En 1988, depués de dos fracasos eleutorales, únese a la Xunta Nacionalista Asturiana (XNA) pa formar Unidá Nacionalista Asturiana (UNA) que se presentará a les eleiciones europees y a les xenerales españoles de 1989.

El so símbolu yera la denomada Flor del Agua y foi de los primeros partíos n'usar l'Asturina cola estrella bermeya.

Resultaos eleutorales
1983
L'ENA presentóse a les Eleiciones a la Xunta Xeneral del Principáu d'Asturies de 1983. Nes mesmes, el conocíu escritor asturianu Andrés Solar foi cabeza de la llista pola circunscripción oriental. El partíu algamará unos escasos 2.505 votos, un 0,45% del total. Pa les Eleiciones a Conceyu nun presentó nenguna candidatura.

1987
El 10 de xunu de 1987, n'Asturies, celebráronse trés eleiciones: A la Xunta Xeneral, a conceyu y al Parllamentu Européu.

Nes eleiciones asturianes, l'ENA namái presentó candidatura pa les Eleiciones a la Xunta Xeneral, esperimentando una llixera xuba de votos algamando la cifra de 2.800 (un 0,49% del total), pero inda lloñe del diputáu. Nesta ocasión, tamién dexó de llau les candidatures nos conceyos, nun presentándose en nengún.

Pa les Eleiciones al Parllamentu Européu, l'ENA dientro d'una campaña d'apoyu estatal, emprestó interventores y fizo campaña por Herri Batasuna (HB)HB ha destinado quince millones de pesetas a sus comités de apoyo, ABC, 8 de xunu de 1987. algamando esta formación n'Asturies 5.623 votos (un 0'98% del total) y 360.952 nel conxuntu del estáu (un 1,87% del total) lo que-y dio un eurodiputáuResultaos de les Eleiciones al Parllamentu Européu del 10 de xunu de 1987 Gobiernu d'España, Ministeriu del Interior|editorial=Gobierno de España, Ministerio del Interior.

 Referencies 

Tolos resultaos eleutorales d'Asturies recoyíos nesti artículu tienen como fonte d'información la SADEI. 

Enllaces esternos
Banderes del movimientu nacionalista asturianu

Categoría: Partíos políticos d'Asturies
Categoría: Historia del nacionalismu asturianu